กระทรวงเกษตรและสหกรณ์ เสนอของบสั่งซื้อวัคซีนโรคลัมปี สกิน เพิ่มเติม หลังยังมีการระบาดหนัก
การประชุมคณะรัฐมนตรีวันนี้ (22 มิ.ย.64) เป็นการประชุมผ่านระบบ Video Conference โดยมีพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธาน และมีวาระสำคัญคือ กระทรวงเกษตรและสหกรณ์ จะเสนอของบกลางให้กรมปศุสัตว์สั่งซื้อวัคซีนโรคลัมปี สกิน เพิ่มอีก 8 ล้านโดส และสั่งซื้อยารักษาสัตว์ตามอาการ มุ้งสีฟ้า ยากำจัดแมลงดูดเลือดและอื่นๆ อีกนับสิบรายการ ภายหลังโรคลัมปี สกิน ระบาดอย่างหนักในโค/กระบือขณะที่กระทรวงการท่องเที่ยวและกีฬา จะเสนอแผนการดำเนินการเปิดฟื้นที่นำร่องรับนักท่องเที่ยวในจังหวัดภูเก็ต วันที่ 1 กรกฎาคม 2564 และจังหวัดสุราษฎร์ธานี (เกาะสมุย เกาะพะงัน และเกาะเต่า) เริ่มวันที่ 15 กรกฎาคม 2564 โดยในวันที่ 25 มิถุนายน 2564 จะลงพื้นที่ไปตรวจสอบความพร้อมขั้นสุดท้ายอีกครั้ง ก่อนที่นายกรัฐมนตรีและคณะจะเดินทางไปวันที่ 1 กรกฎาคม 2564 เพื่อต้อนรับนักท่องเที่ยวคนแรกที่เดินทางเข้ามาภูเก็ตด้วยนายสุพัฒนพงษ์ พันธ์มีเชาวน์ รองนายกรัฐมนตรีและรัฐมนตรีว่าการกระทรวงพลังงาน เสนอผลการพิจารณารายงานการพิจารณาศึกษาเรื่อง แนวทางการแก้ไขปัญหา ฟื้นฟูเศรษฐกิจและสังคมที่ได้รับผลกระทบจาการแพร่ระบาดของโรคติดเชื้อไวรัสโคโรนา 2019 วุฒิสภา(สว.) และรายงานภาวะและแนวโน้มเศรษฐกิจไทยประจำไตรมาสที่ 1 ปี 2564 ที่ขยายตัวติดลบ -2.6% นอกจากนี้ จะรายงานผลการดำเนินงานตามแผนพัฒนาระบบการเงินภาคประชาชน พ.ศ.2560 – 2564นายอาคม เติมพิทยาไพสิฐ รัฐมนตรีว่าการกระทรวงการคลัง รายงานผลการปรับโครงสร้างหนี้พันธบัตรรัฐบาลโดยการดำเนินธุรกรรมแลกเปลี่ยนพันธบัตร (Bond Switching) ในปีงบประมาณ พ.ศ.2564 ครั้งที่ 2นายวิษณุ เครืองาม รองนายกรัฐมนตรี รายงานสรุปคำวินิจฉัยชี้ขาดของคณะกรรมการพิจารณาชี้ขาดการยุติข้อพิพาทระหว่างหน่วยงานของรัฐและการดำเนินคดีสำนักงานปลัดสำนักนายกรัฐมนตรี นำเสนอสรุปผลการดำเนินการเรื่องร้องทุกข์และรับข้อคิดเห็นจากประชาชน ไตรมาสที่ 1 ของปีงบประมาณ พ.ศ.2564